**ET LESELYSTPROSJEKT KOMBINERT MED «EN REISE» FRA SKOLEN TIL ET LAND I AFRIKA**

(etter inspirasjon og tillatelse fra Rolland skole)

**Mål:**

* Inspirere til leselyst kombinert med en spennende reise som gir læring og opplevelse på mange områder
* Alle skolens elever skal ha felles leseopplevelser i løpet av skoledagen

**Organisering:**

* Daglige leseøkter i alle klasser
* Registrering av antall minutt klassen har lest i fellesskap

**Materiell:**

* Det må kjøpes inn store verdenskart til alle klasserom (Whiteboardmateriale som det kunne tegnes på anbefales)

**Metode:**

* Det må regnes ut hvor mange kilometer det er fra skolen til et bestemt mål i Afrika - 1 km = 1 leseminutt
* En voksen har i oppgave å regne om antall felles leseminutter fra alle klassene hver dag og melde dette tilbake til klassene
* Klassene markerer hver for seg på sitt klassekart hvor langt på vei skolen var kommet
* Leselystaksjonen varer i tre uker
* Aksjonen avsluttes med fellessamling på slutten av perioden, hvor lesereisen ble fokus
* Klassene jobber så mye de har rom for med de land og steder de passerer og eventuelt stopper opp i underveis
* Det arrangeres mange ulike lesestimulerende aktiviteter i klasser og på trinn gjennom perioden
* Elevrådet kan lage en liten filmsnutt som kan sendes til vennskapsskolen i landet de reiser til, hvor de forteller om lesereisen
* Leseaksjonen kan også kombineres med en innsamlingsaksjon i regi av FAU